b'\n_START_ARTICLE_\nPravljice s podobami\n_START_SECTION_\nVsebina\n_START_PARAGRAPH_\nZgodba pripoveduje o kralju, ki je imel dvanajst sinov. Vseh dvanajst je poslal v svet z namenom, da si poi\xc5\xa1\xc4\x8dejo \xc5\xbeeno, ki bo znala presti, tkati in si v enem dnevu se\xc5\xa1iti srajco. Vsak sin je dobil konja in novo opremo. Sinovi so odjezdili v svet. Komaj so rodnemu domu pokazali hrbet, so starej\xc5\xa1i sinovi na grd na\xc4\x8din znebili najmlaj\xc5\xa1ega, po imenu Janezek. Janezek je \xc5\xbealosten razjahal konja, se usedel v travo in jokal. Zasli\xc5\xa1ala ga je deklica, ki je bila majhna, kot travnata bilka. Pun\xc4\x8dka je bila radovedna, zato ga je takoj povpra\xc5\xa1ala od kod je pri\xc5\xa1el in kam gre. Janezek ji je pojasnil celotno zgodbo, ki se je zgodila. Deklica je znala presti, tkati in se\xc5\xa1iti sraj\xc4\x8dko v enem dnevu. Janezek je takoj odjezdil domov k o\xc4\x8detu, da mu poka\xc5\xbee se\xc5\xa1ito sraj\xc4\x8dko. Klub majhnosti je bil o\xc4\x8de zadovoljen, zato je Janezku dovolil, da se z njo poro\xc4\x8di. Janezek je to takoj sporo\xc4\x8dil pun\xc4\x8dki v travi. Janezek je zajahal konja, deklica pa svojo srebrno \xc5\xbeli\xc4\x8dko, ki sta jo vlekli dve mi\xc5\xa1ki. Ker je bila deklica tako majhna, je Janezek ves \xc4\x8das, skrbno pazil, da njegov konj ne bi pohodil maj\xc4\x8dkene deklice. Ampak kaj, ko se je ravno to zgodilo, ko se je konj pognal \xc4\x8dez \xc5\xa1iroko reko. Pun\xc4\x8dka je padla v vodo. Zgodil se je \xc4\x8dude\xc5\xbe. Iz vode se je prikazal povodni mo\xc5\xbe, z Janezkovo nevesto, ter jo postavil na suho. Pun\xc4\x8dka je bila potem tako velika, kot Janezek in \xc5\xa1e lep\xc5\xa1a, kot je bila prej. Sedla sta na konja in odjezdila v kraljev grad. Ta \xc4\x8das pa so se v grad vrnili vsi bratje z nevestami. Neveste so se med seboj prepirale in pretepale. Ko so bratje videli Janezkovo nevesto so kar prebledeli od zavisti. Kralj pa se ju je tako razveselil, da je vseh enajst sinov z nevestami pregnal od doma. Janezek se je poro\xc4\x8dil s pun\xc4\x8dko iz trave in \xc5\xbeivela sta \xc5\xa1e dolga leta, zadovoljna in sre\xc4\x8dna. \xc4\x8ce nista umrla, potem \xc5\xbeivita \xc5\xa1e danes.\n_START_SECTION_\nGlavna literarna lika\n_START_PARAGRAPH_\nGlavna literarna lika sta Janezek in pun\xc4\x8dka iz trave._NEWLINE_JANEZEK je bil eden od dvanajstih sinov kralja. Bil je najmlaj\xc5\xa1i sin. Iskal je \xc5\xbeeno, ki je znala presti, tkati in se\xc5\xa1iti sraj\xc4\x8dko v enem dnevu. Za \xc5\xbeeno si je na\xc5\xa1el pun\xc4\x8dko v travi._NEWLINE_PUN\xc4\x8cKA IZ TRAVE je \xc5\xbeivela v travi in je bila na za\xc4\x8detku majhna kot travna bilka. Ko je padla v vodo se je spremenila v normalno velikost in bila je \xc5\xa1e lep\xc5\xa1a kot prej. Znala je presti, tkati in se\xc5\xa1iti sraj\xc4\x8dko v enem dnevu. Ker je vse to znala je bila na koncu Janezkova \xc5\xbeena.\n_START_SECTION_\nOstali literarni liki\n_START_PARAGRAPH_\nKralj, enajst sinov, povodni mo\xc5\xbe, konji, mi\xc5\xa1ki, neveste enajstih sinov.'